ຜູ້ແທນບັນດາພື້ນຖານເສດຖະກິດ APEC ເຂົ້າຮ່ວມວາລະປະຊຸມ
(ພາບປະກອບ: TTXVN)
ຕອນບ່າຍວັນທີ 27/02, ຢູ່ນະຄອນຍາຈາງ, ແຂວງແຄ໋ງຮ່ວາ, ຢູ່ນອກກອງປະຊຸມຄັ້ງທີ 1 ບັນດາເຈົ້າໜ້າທີ່ຂັ້ນສູງເວທີປາໄສຮ່ວມມືເສດຖະກິດອາຊີ-ປາຊີຟິກ ແລະ ບັນດາກອງປະຊຸມທີ່ກ່ຽວຂ້ອງ, ການນຳຄະນະກຳມະການປະຊາຊົນແຂວງແຄ໋ງຮ່ວາ ໄດ້ມີການພົບປະກັບບັນດາຜູ້ຕາງໜ້າ 2 ພື້ນຖານເສດຖະກິດອາເມລິກາ ແລະ ສະຫະພັນລັດເຊຍ. ເມື່ອແລກປ່ຽນກັບທ່ານຫົວໜ້າຄະນະຜູ້ແທນອາເມລິກາ Matthew J.Matthews, ທ່ານ ເລດຶກວິງ, ປະທານຄະນະກຳມະການປະຊາຊົນແຂວງແຄ໋ງຮ່ວາ, ປາດຖະໜາວ່າ ຢາກໃຫ້ນັບມື້ນັບມີວິສາຫະກິດອາເມລິກາ ຫຼາຍແຫ່ງ ມາຊອກຮູ້, ສຳຫຼວດສະພາບຕົວຈິງເພື່ອຊອກຫາກາລະໂອກາດລົງທຶນ, ໂດຍສະເພາະແມ່ນຢູ່ເຂດເສດຖະກິດອ່າວ ເວີນຟອງ. ທີ່ການຕ້ອນຮັບທ່ານ Valery E.Sorokin, ເຈົ້າໜ້າທີ່ຂັ້ນສູງຂອງພື້ນຖານເສດຖະກິດລັດເຊຍ, ທ່ານ ເລດຶກວິງ ຖືວ່າ, ຄວນຊຸກຍູ້ບັນດາການພົວພັນລະຫວ່າງວິສາຫະກິດລັດເຊຍ ກັບແຂວງແຄ໋ງຮ່ວາ ກວ່າອີກ, ພິເສດແມ່ນບັນດາຂົງເຂດເຊິ່ງລັດເຊຍ ມີທ່າແຮງ ແລະ ບັນດາຂົງເຂດເຊິ່ງແຂວງ ແຄ໋ງຮ່ວາ ຄວນລົງທຶນຄື: ກັ່ນນ້ຳມັນ, ຕໍ່ກ່ຳປັ່ນ, ຜະລິດເຄື່ອງອຸປະກອນກົນຈັກ… ຜູ້ຕາງໜ້າບັນດາຄະນະຜູ້ແທນທີ່ມາຈາກພື້ນຖານເສດຖະກິດອາເມລິກາ ແລະ ສະຫະພັນລັດເຊຍ ໃຫ້ຮູ້ວ່າ, ຈະປະຕິບັດບັນດາມາດຕະການເພີ່ມທະວີການພົວພັນຮ່ວມມື, ຮຽກຮ້ອງບັນດານັກລົງທຶນລະຫວ່າງ 2 ຝ່າຍຄັດເລືອກບັນດາຂົງເຂດລົງທຶນໃຫ້ເໝາະສົມກັບຄວາມສາມາດບົົ່ມຊ້ອນ, ທ່າແຮງຂອງແຂວງແຄ໋ງຮ່ວາ.
(ແຫຼ່ງຄັດຈາກ VOV)